b'\n_START_ARTICLE_\nDehiwala-Mount Lavinia\n_START_SECTION_\nEtimologija\n_START_PARAGRAPH_\nObstaja veliko zgodb o zgodovini tega obmo\xc4\x8dja. Ena od njih je Diya + Wala, kar pomeni potop ali luknja, napolnjena z vodo. V preteklosti je bilo to obmo\xc4\x8dje polno ribnikov, jezer, itd., ki so znana kot Diyawala (obmo\xc4\x8dje, napolnjeno z vodo), kasneje pa postala Dehiwala. Druga zgodba o tem imenu je, da je na tem obmo\xc4\x8dju veliko limetinih dreves kar ljudje imenujejo Dehiwala.\n_START_SECTION_\nZgodovina\n_START_PARAGRAPH_\nPred kolonizacijo obmorske regije s strani Portugalske je bilo obmo\xc4\x8dje, ki ga pokriva to okro\xc5\xbeje, del Kraljestva Kotte. Vklju\xc4\x8devalo je \xc5\xa1tevilnr vasi, kot so Pepiliyana Nedimala, Attidiya in Kalubowila, medtem ko je bila Ratmalana in obmo\xc4\x8dja ju\xc5\xbeno od Dehiwala eno velikoin malo naseljeno raz\xc5\xa1irjeno mo\xc4\x8dvirje.\n_START_SECTION_\nPortugalsko obdobje\n_START_PARAGRAPH_\nMed portugalsko okupacijo je Kraljestvu Kotte vladal kralj Don Juan Dharmapala in zasedal zgoraj omenjene vasi. Zgodnji zapisi tudi nakazuje, da je v letu 1510 omenjena vas Galkisa in poimenovana po kamnitem izdanku (Lihiniyagala), ki \xc5\xa1trli v zaliv. Fascinantne zgodbe so tkane okoli te skale in vasi Galkissa. Nizozemski napadalci so izdanek imenovali\xc2\xa0\xc2\xbbnose\xc4\x8da mrha.\n_START_SECTION_\nNizozemsko obdobje\n_START_PARAGRAPH_\nS prihodom Nizozemcev v zgodnjem sedemnajstem stoletju je bila vzpostavljena bolj organizirana administrativna struktura, s katero se je razvil \xc5\xa1ir\xc5\xa1i sistem obdav\xc4\x8ditve in pravnega sistema.\n_START_SECTION_\nBritansko obdobje\n_START_PARAGRAPH_\nVendar pa je \xc5\xa1ele med britansko okupacijo (19. stoletje) pri\xc5\xa1lo do razvoja pokrajinskega upravnega sistema (Kachcheri) in oblike lokalne samouprave. Ko je drugi guverner Cejlona, sir Thomas Maitland, kupil zemlji\xc5\xa1\xc4\x8de na Galkisi (Mount Lavinia), se je leta 1806 odlo\xc4\x8dil, da tam zgradi osebno prebivali\xc5\xa1\xc4\x8de. Maitland se je zaljubil v lokalno mestno plesalko Lovina Aponsuwa in nadaljeval romanco z njo, dokler ga leta 1811 niso odpoklicali v Anglijo. Guvernerjev dom, ki ga imenuje "Mount Lavinia House", je zdaj hotel Mount Lavinia in vas ki obkro\xc5\xbea stavbo, se je kasneje razvila v \xc5\xbeivahno obmo\xc4\x8dje, pri \xc4\x8demer je ime dobila po guvernerjevi ljubici, Lovina. Kasneje je obmo\xc4\x8dje prevzelo ime Mount Lavinia, ki omenja dejansko zgodbo o romanci med tedanjim britanskim guvernerjem Thomasom Maitlandom (1805-1812) in plesalko z imenom Lovina.\n_START_SECTION_\nPo osamosvojitvi\n_START_PARAGRAPH_\nDehiwela, Mount Lavinia je dosegla status ob\xc4\x8dine decembra 1959. Dehiwela Mount Lavinia kot krajevno telo s 6 odbori, se razprostira na povr\xc5\xa1ini le 1630 ha. Zaradi hitrega mestnega razvoja in zaradi upravnih razlogov je bilo to obmo\xc4\x8dje raz\xc5\xa1irjeno in leta 1959 razdeljeno na 19 oddelkov in dobilo status ob\xc4\x8dine. Kasneje leta 1967 je bilo ob\xc4\x8dinsko obmo\xc4\x8dje pribli\xc5\xbeno 2109 hektarjev razdeljeno na 29 oddelkov, kot je danes.\n_START_SECTION_\nGeografija\n_START_PARAGRAPH_\nKer obmo\xc4\x8dje Dehiwala-Mount Lavinia le\xc5\xbei na obalni ravnici, je zemlji\xc5\xa1\xc4\x8de ve\xc4\x8dinoma ravno in valovito proti notranjim obmo\xc4\x8djem. Pomembna zna\xc4\x8dilnost so velika mokri\xc5\xa1\xc4\x8da okrog reke Weras Ganga in jezera Bolgoda, dveh glavnih vodnih teles. Mo\xc4\x8dvirji Bellanwila in Attidiya sta pomembni za njihovo biotsko raznovrstnost in kot taka veljajo za ekolo\xc5\xa1ko za\xc5\xa1\xc4\x8diteno cono. Mesto le\xc5\xbei v mokri coni in prejme povpre\xc4\x8dno letno koli\xc4\x8dino padavin med 2000 in 3000 mm, predvsem med jugozahodnim monsunom in obdobji med monsuni. Srednja povpre\xc4\x8dna dnevna temperatura je okoli 28 \xc2\xb0 C in povpre\xc4\x8dna najve\xc4\x8dja med 30,5 in 31 \xc2\xb0 C. Minimalna no\xc4\x8dna temperatura se spreminja od 26 \xc2\xb0 C do 27 \xc2\xb0 C.\n_START_SECTION_\nZanimivosti\n_START_PARAGRAPH_\nNarodni \xc5\xbeivalski vrtovi \xc5\xa0rilanke (imenovan tudi \xc5\xbdivalski vrt Kolomba ali \xc5\xbeivalski vrt Dehiwala) je \xc5\xbeivalski vrt v mestu Dehiwala, ustanovljen leta 1936. Njegovo obmo\xc4\x8dje gosti razli\xc4\x8dne \xc5\xbeivali in ptice. \xc5\xbdivalski vrt razstavlja \xc5\xbeivali, hkrati pa daje poudarek na ohranjanju in dobrem po\xc4\x8dutju \xc5\xbeivali ter izobra\xc5\xbeevanju._NEWLINE_Pla\xc5\xbea Mount Lavinia je glavno mestno kopali\xc5\xa1\xc4\x8de na \xc5\xa0rilanki. Tukaj, odvisno od sezone, se lahko plava in ob\xc4\x8duduje neverjetne son\xc4\x8dne zahode. Voda je plavalna samo v dolo\xc4\x8denih \xc4\x8dasih leta in je lahko zelo nevarna s podtlakom. Iz mesta se pre\xc4\x8dka \xc5\xbeelezni\xc5\xa1ko progo in pride na pla\xc5\xbeo. Ljudje prodajajo kopalke, napihljive \xc5\xbeoge, kisli mango in \xc4\x8dips iz manioke. Tu so tudi ve\xc4\x8dje restavracije, kot so Lavinia Breeze, Long Feng, Steamboat, Belize, itd._NEWLINE_Muzej letalskih sil \xc5\xa0rilanke (SLAF muzej) je muzej letalskih sil \xc5\xa0rilanke, njegov predhodnik je Royal Ceylon Air Force. Odprt za javnost je muzej SLAF v Ratmalani in ga vzdr\xc5\xbeujejo letalske sile \xc5\xa0rilanke. Med pomembne predmete spadajo medalje in me\xc4\x8d mar\xc5\xa1ala E. R. Amarasekara, prvega poveljnika letalskih sil Cejlona. Muzej ima tudi ostanke japonskih letal, ki so bili v \xc4\x8dasu 2. svetovne vojne sestreljeni nad Cejlonom in artefakte iz LTTE, ki so jih sestreli med samomorilskim letalskim napadom v Kolombu. Razstavljeno je tudi gasilsko vozilo Austin in oklepni avto Shorland, ki so ga uporabljale letalske sile \xc5\xa0rilanke._NEWLINE_\'Rezervat za ptice Attidiya, zunaj Kolomba, le\xc5\xbei na mo\xc4\x8dvirskem zemlji\xc5\xa1\xc4\x8du. Meji na znameniti budisti\xc4\x8dni tempelj Bellanwila; rezervat ima bogato in raznoliko pti\xc4\x8dje \xc5\xbeivljenje, \xc4\x8deprav je to razmeroma majhno obmo\xc4\x8dje. Atidiya je dobro znana po svojih selitvenih in endemi\xc4\x8dnih vodnih pticah, a tudi odli\xc4\x8den kraj za opazovanje metuljev.\n_START_SECTION_\nMo\xc5\xa1eje\n_START_PARAGRAPH_\nMo\xc5\xa1eja Muhiyadeen Grand Jumma (Velika mo\xc5\xa1eja Dehiwala) je najve\xc4\x8dja mo\xc5\xa1eja na obmo\xc4\x8dju Dehiwala-Mount Lavinia.'